**Steven Michael Santini** (s. 7. maaliskuuta 1995 Mahopac, New York, Yhdysvallat) on yhdysvaltalainen jääkiekkopuolustaja, joka pelaa NHL-joukkue St. Louis Bluesin organisaatiossa. *The Sports Forecaster* -sivuston mukaan hänellä on optimaalinen koko NHL-tasolle. Santini pelaa myös varsin röyhkeästi ja hän pelaa hyvää kahden suunnan peliä. Santinin hyökkäyspään taidot eivät kuitenkaan riitä kovin suureen rooliin NHL-tasolla. Hän laukoo oikealta.

Ura
---

### Seuraura

Santini pelasi juniorina kauden 2009–2010 EmJHL-junioriliigaa Brewster Bulldogsissa ja kauden 2010–2011 EJHL-junioriliigaa New York Apple Coressa. OHL-joukkue Peterborough Petes varasi hänet 104. pelaajana kesällä 2011, mutta Santini ei kuitenkaan koskaan siirtynyt CHL:ään pelatakseen Yhdysvaltain yliopistosarjoissa. Hän vietti vuodet 2011–2013 Yhdysvaltain maajoukkueen kehitysohjelman mukana pelaten mm. USHL-junioriliigaa. Santini pelasi kaudella 2012–2013 myös CCM/USA Hockey All-American Prospects Gamessa.

New Jersey Devils varasi Santinin toisella kierroksella 42. pelaajana NHL:n varaustilaisuudessa 2013. Vuosina 2013–2016 hän pelasi Boston Collegen yliopistojoukkueessa. *Freshman*-kaudellaan 2013–2014 Santini voitti joukkueen kanssa Hockey Eastin runkosarjan ja hänet valittiin kauden päätteeksi sarjan tulokkaiden tähdistökentälliseen. Santinin toinen yliopistokausi 2014–2015 jäi vain 22 ottelun mittaiseksi neljän ottelun jälkeen tulleen rannevamman vuoksi. Kaudella 2015–2016 hän nousi BC:n varakapteeniksi ja Santini valittiin kauden päätteeksi Hockey Eastin parhaaksi puolustavaksi puolustajaksi.

Huhtikuussa 2016 Santini teki kolmivuotisen tulokassopimuksen New Jersey Devilsin kanssa. Hän siirtyi seuran NHL-vahvuuteen heti sopimuksen tehtyään. Santini teki NHL-debyyttinsä runkosarjan 2015–2016 päätöskierroksella 9. huhtikuuta 2016 Toronto Maple Leafsia vastaan. Hän sai ottelussa jääaikaa 14.35 minuuttia. Santini keräsi myös yhden kahden minuutin jäähyn väkivaltaisuudesta. Syksyn 2016 harjoitusleirin päätteeksi hänet lähetettiin AHL-joukkue Albany Devilsin vahvuuteen, mutta Santini nostettiin heti seuraavana päivänä kuitenkin takaisin NHL:ään, josta hänet ennen ensimmäistäkään ottelua lähetettiin pian takaisin farmiin. Santini pelasi kauden aikana AHL:ssä 20 runkosarja- ja neljä playoff-ottelua tehden yhteensä neljä syöttöpistettä. Hän pelasi kauden ensimmäisen NHL-ottelunsa tammikuussa 2017. Santini pelasi lopulta lähes koko kevätkauden New Jerseyssä tehden 38 runkosarjaottelussa tehot 2+5=7. Hän teki NHL-uransa avausmaalin 12. tammikuuta 2017 vieraissa Edmonton Oilersia vastaan.

### Maajoukkueura

Santini edusti Yhdysvaltoja MM-kilpailuissa vuonna 2016. Hän pelasi myös alle 20-vuotiaiden MM-kilpailuissa vuonna 2014. Vuoden 2015 turnaus Santinilta jäi väliin rannevamman vuoksi. Hän pelasi myös alle 18-vuotiaiden MM-kilpailuissa vuonna 2013, jolloin Santini voitti hopeaa. Hän voitti Yhdysvaltain sisäisen tehotilaston lukemalla +8, valittiin turnauksen parhaaksi puolustajaksi sekä joukkueensa yhdeksi kolmesta parhaasta pelaajasta.

Santini pelasi myös World U-17 Hockey Challengessa vuonna 2012, jolloin hän voitti hopeaa.

Muuta
-----

Santinin isä Steve Sr. on entinen Mainen yliopistokiekkoilija.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2009–2010 | Brewster Bulldogs | EmJHL | 17 | 1 | 5 | 6 | 42 | – | – | – | – | – |
| 2010–2011 | New York Apple Core | EJHL | 44 | 3 | 14 | 17 | 26 | 5 | 0 | 1 | 1 | 0 |
| 2011–2012 | US NTDP | USHL | 36 | 1 | 4 | 5 | 41 | 2 | 0 | 1 | 1 | 0 |
| 2012–2013 | US NTDP | USHL | 25 | 0 | 5 | 5 | 6 | – | – | – | – | – | U18 | 7 | 0 | 0 | 0 | 0 |
| 2013–2014 | Boston College | NCAA | 35 | 3 | 8 | 11 | 52 | – | – | – | – | – | JMM | 5 | 1 | 0 | 1 | 4 |
| 2014–2015 | Boston College | NCAA | 22 | 1 | 4 | 5 | 20 | – | – | – | – | – |
| 2015–2016 | Boston College | NCAA | 41 | 1 | 18 | 19 | 50 | – | – | – | – | – | MM | 10 | 0 | 0 | 0 | 2 |
|  | New Jersey Devils | NHL | 1 | 0 | 0 | 0 | 2 | – | – | – | – | – |
| 2016–2017 | New Jersey Devils | NHL | 38 | 2 | 5 | 7 | 14 | – | – | – | – | – |
|  | Albany Devils | AHL | 20 | 0 | 2 | 2 | 35 | 4 | 0 | 2 | 2 | 0 |
| 2017–2018 | New Jersey Devils | NHL | 36 | 2 | 8 | 10 | 21 | – | – | – | – | – |
|  | Binghamton Devils | AHL | 27 | 3 | 3 | 6 | 8 | – | – | – | – | – |
| 2018–2019 | New Jersey Devils | NHL | 39 | 1 | 3 | 4 | 16 | – | – | – | – | – |
|  | Binghamton Devils | AHL | 3 | 0 | 0 | 0 | 0 | – | – | – | – | – |
| 2019–2020 | Milwaukee Admirals | AHL | 54 | 2 | 10 | 12 | 39 | – | – | – | – | – |
|  | Nashville Predators | NHL | 2 | 0 | 0 | 0 | 2 | – | – | – | – | – |
| 2020–2021 | St. Louis Blues | NHL | 3 | 0 | 1 | 1 | 0 | 2 | 0 | 0 | 0 | 0 |
|  | Utica Comets | AHL | 5 | 1 | 1 | 2 | 4 | – | – | – | – | – |
| 6 kautta | yhteensä | NHL | 119 | 5 | 17 | 22 | 55 | 2 | 0 | 0 | 0 | 0 |
| 5 kausi | yhteensä | AHL | 109 | 6 | 16 | 22 | 86 | 4 | 0 | 2 | 2 | 0 |

Lähteet
-------

* Steven Santini The Internet Hockey Databasessa (englanniksi)
* Steven Santini Legends of Hockey -sivustolla (englanniksi)
* Steven Santini *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Steven Santini *Elite Prospects*. Everysport Media Group AB.  (englanniksi)
2. 1 2  Steve Santini – 2014–15 Men's Hockey *bceagles.com*. Boston College Athletics. Viitattu 3.5.2016. (englanniksi)
3. 1 2  Steven Santini Stats, Profile, Bio, Analysis and More *sportsforecaster.com*. XML Team Solutions Inc. Viitattu 20.11.2017. (englanniksi)
4. ↑  Official Roster of Housley (Blue) USA Hockey.  Arkistoitu 22.4.2016. Viitattu 20.11.2017. (englanniksi)
5. 1 2  Nuorten Leijonien avausvastustaja ilmoitti lopullisen joukkueensa *suomikiekko.com*.  26.12.2014. Nordic Sport Media. Viitattu 3.5.2016.
6. ↑  Devils sign defenseman Steven Santini  8.4.2016. Newark, NJ:  New Jersey Devils. Viitattu 3.5.2016. (englanniksi)
7. ↑  Toronto Maple Leafs – New Jersey Devils – April 4th, 2016 *NHL.com*.  9.4.2016. National Hockey League. Viitattu 3.5.2016. (englanniksi)
8. ↑  New Jersey Devils – Edmonton Oilers – January 20th, 2017 *NHL.com*.  12.1.2017. National Hockey League. Viitattu 20.11.2017. (englanniksi)
9. ↑  Tuominen, Pasi: Tuore NHL-debytantti sai kutsun MM-kisoihin – USA jäädytti rosterin *mtv.fi*.  30.4.2016. MTV Oy.  Arkistoitu 2.5.2016. Viitattu 3.5.2016.